ai4bharat/Pralekha huggingface dataset:
প্রধানমন্ত্রীরদপ্তর
আন্তর্জাতিক নার্সেস দিবসে নার্সদের প্রতি কৃতজ্ঞতা প্রকাশ প্রধানমন্ত্রীর
নতুন দিল্লি, ১২ মে, ২০২০
প্রধানমন্ত্রী শ্রী নরেন্দ্র মোদী আন্তর্জাতিক নার্সেস দিবস উপলক্ষে নার্সদের প্রতি কৃতজ্ঞতা প্রকাশ করেছেন।
এক ট্যুইট বার্তায় প্রধানমন্ত্রী বলেছেন “আন্তর্জাতিক নার্স দিবস হল, আমাদের পৃথিবীকে সুস্থ রাখতে দিন রাত কাজ করে চলা নার্সদের প্রতি কৃতজ্ঞতা জানানোর একটি বিশেষ দিন। বর্তমানে তারা কোভিড-১৯ কে পরাস্ত করার লক্ষ্যে অসামান্য কাজ করে চলেছেন। আমরা নার্স এবং তাদের পরিবারের প্রতি চির কৃতজ্ঞ।
ফ্লোরেন্স নাইটিঙ্গেল দ্বারা অনুপ্রাণিত হয়ে, আমাদের কঠোর পরিশ্রমী নার্সিং কর্মীরা অত্যন্ত সহানুভূতির সঙ্গে অবতীর্ণ হয়েছেন। আজ, আমরা নার্সদের কল্যাণে কাজ করার বিষয়ে আমাদের প্রতিশ্রুতি পুনরায় স্মরণ করছি এবং সেবাকর্মীদের যাতে কোনও অভাব না হয় সেজন্য এই ক্ষেত্রে আরও সুযোগ তৈরির বিষয়টি গুরুত্বসহকারে বিবেচনা করছি।”
(CG/SS
স্বাস্থ্যওপরিবারকল্যাণমন্ত্রক
কোভিড-১৯এর বিষয়ে সর্বশেষ তথ্য
নতুনদিল্লী, ০৬ জুন, ২০২০
গত ২৪ ঘন্টায় ৪৬১১ জন কোভিড-১৯ সংক্রমিত রোগী সুস্থ হয়েছেন। ফলে মোট সুস্থ হয়ে ওঠার সংখ্যা হল ১,১৪,০৭৩ জন। সুস্থ হয়ে ওঠার হার ৪৮.২০ শতাংশ। বর্তমানে ১,১৫,৯৪২ জন কোভিড-১৯এ সংক্রমিত রোগী চিকিসকদের তত্ত্বাবধানে রয়েছেন।
আইসিএমআর কোভিড সংক্রমণের নমুনা পরীক্ষার ক্ষমতা আরো বৃদ্ধি করেছে। দেশে বর্তমানে ৫২০টি সরকারি এবং ২২২টি বেসরকারী অর্থাৎ মোট ৭৪২টি পরীক্ষাগারে নমুনা পরীক্ষা করা যাচ্ছে। গতকাল ১,৩৭,৯৩৮টি নমুনা পরীক্ষা করা হয়েছে। এ পর্যন্ত মোট ৪৫,২৪,৩১৭টি নমুনা পরীক্ষা করা হয়েছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
CG/CB
(
প্রধানমন্ত্রীরদপ্তর
২০২১-এর জলবায়ুর উপর শীর্ষ নেতৃবৃন্দের বৈঠকে প্রধানমন্ত্রীর ভাষণ
নতুন দিল্লি, ২২শে এপ্রিল, ২০২১
মাননীয় রাষ্ট্রপতি বাইডেন,
আমরা বিশিষ্ট সহকর্মীরা,
এই বিশ্বে আমার সহ নাগরিকবৃন্দ,
নমস্কার !
এই উদ্যোগ নেওয়ার জন্য প্রথমে আমি রাষ্ট্রপতি বাইডেনকে ধন্যবাদ জানাই। এই মুহুর্তে মানব জাতি একটি আন্তর্জাতিক মহামারির বিরুদ্ধে লড়াই করছে। আর এটি যথেষ্ট সময়োপযোগী আয়োজন যা জলবায়ু পরিবর্তনের ভয়ঙ্কর সঙ্কটকে আমাদের আরো একবার মনে করিয়ে দেয়।
বাস্তবিকই সারা বিশ্বের লক্ষ লক্ষ মানুষের কাছে জলবায়ু পরিবর্তন একটি জ্বলন্ত সমস্যা,যার জন্য তাদের জীবন ও জীবিকা ইতিমধ্যেই প্রতিকূল পরিস্থিতির শিকার।
বন্ধুগণ,
মানব জাতির জলবায়ু পরিবর্তন রোধে বাস্তব সম্মত প্রক্রিয়ায় গ্রহণ করা প্রয়োজন। এটি বৃহৎ আকারে বিশ্বজুড়ে দ্রুততার সঙ্গে সম্পন্ন করতে হবে। ভারতে আমরা আমাদের কাজ করে যাচ্ছি। ২০৩০ সালের মধ্যে ৪৫০ গিগাওয়াট পুনর্নবিকরণযোগ্য জ্বালানী উৎপাদনে আমাদের উচ্চাকাঙ্খী লক্ষ্যের মাধ্য়মে আমাদের দায়বদ্ধতা প্রতিফলিত হচ্ছে।
উন্নয়ন সংক্রান্ত বিভিন্ন চ্যালেঞ্জ সত্ত্বেও পরিবেশ বান্ধব জ্বালানী, জ্বালানীর দক্ষতা, বনসৃজন এবং জীব বৈচিত্র্যের মতো ক্ষেত্রে আমরা দৃঢ় পদক্ষেপ নিচ্ছি। আর তাই বিশ্বে গুটিকয় দেশের মধ্যে ভারতের এনডিসি ২ ডিগ্রী সেলসিয়াসের সঙ্গে সঙ্গতিপূর্ণ। আমরা আন্তর্জাতিক সৌরজোট, লিড আইটি এবং কোয়ালিশন ফর ডিজাস্টার রেজিলিয়েন্ট ইনফাস্ট্রাকচারের মতো আন্তর্জাতিক বিভিন্ন উদ্যোগের বিষয়ে উৎসাহী।
বন্ধুগণ,
জলবায়ুর প্রতি দায়বদ্ধ এক উন্নয়নশীল দেশ হিসেবে ভারতের স্থিতিশীল উন্নয়নে একটি কাঠামো গড়ে তোলার কাজে আমরা সব সময়ই অংশীদারদের আহ্বান জানাই। যে সব দেশের আয়ত্বের মধ্যে পরিবেশবান্ধব আর্থিক সহায়তা এবং প্রযুক্তির প্রয়োজন, তাদের ক্ষেত্রে এই কাঠামো সাহায্য করবে।
আর তাই রাষ্ট্রপতি বাইডেন এবং আমি, ‘ভারত – মার্কিন যুক্তরাষ্ট্র জলবায়ু ও স্বচ্ছ জ্বালানী এজেন্ডা ২০৩০ এর অংশীদারিত্ব’ শীর্ষক এই আলোচনা চক্রের সূচনা করছি। একযোগে আমরা বিনিয়োগ বাড়াতে সাহায্য করবো এবং পরিবেশবান্ধব প্রযুক্তির ব্যবহার ও বিভিন্ন অংশীদারিত্বকেও আমরা সহায়তা করবো।
বন্ধুগণ,
আজ আমরা আন্তর্জাতিক ক্ষেত্রে জলবায়ু সংক্রান্ত বিভিন্ন বিষয় নিয়ে আলোচনা করছি। আমি আপনাদের কাছে একটি বিষয় উল্লেখ করতে চাই। ভারতে মাথাপিছু কার্বন নিঃসরণ সারা বিশ্বের নিরিখে ৬০ শতাংশ কম। এর মূল কারণ হল, আমাদের জীবন শৈলী এখনও স্থিতিশীল চিরায়ত পন্থায় আগ্রহী।
আর তাই আজ আমি জীবনযাত্রার পরিবর্তন ঘটিয়ে জলবায়ু সংক্রান্ত উদ্যোগের গুরুত্বের কথা স্মরণ করতে চাই। স্থিতিশীল জীবনযাত্রা এবং শিকড়ের কাছাকাছি থাকার মতো দর্শন কোভিড পরবর্তী সময়ে আমাদের অর্থনৈতিক কৌশলে একটি গুরুত্বপূর্ণ স্তম্ভ।
বন্ধুগণ,
এই প্রসঙ্গে আমি মহান ভারতীয় সন্ন্যাসী স্বামী বিবেকানন্দের কথা উল্লেখ করতে চাই। সেটি হল – “ওঠো জাগে এবং অভিষ্ঠ লক্ষ্যে পৌঁছানো না পর্যন্ত এগিয়ে চলো”। আসুন আমরা এই দশকে জলবায়ু পরিবর্তনের বিরুদ্ধে লড়াইয়ের অংশীদার হয়ে উঠি।
ধন্যবাদ, অনেক অনেক ধন্যবাদ।
(CG/CB/SFS
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৫৮ কোটি ১২ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৩ কোটি ৭৯ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১৭ জানুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৫৮ কোটি ১২ লক্ষ ৭৩ হাজার ৩৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৩ কোটি ৭৯ লক্ষ ৬২ হাজার ১৮১টি টিকার ডোজ হাতে রয়েছে।
CG/SS/SB
(Visitor Counter : 69
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৭১ কোটি ২৮ লক্ষ ছাড়িয়েছে
দেশে গত ২৪ ঘণ্টায় ৪৬ লক্ষ ৪৪ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৬.৯৫ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৬৭ হাজার ৮৪
দেশে চিকিৎসাধীন করোনায় আক্রান্তের সংখ্যা ৭ লক্ষ ৯০ হাজার ৭৮৯
সাপ্তাহিক-ভিত্তিতে আক্রান্তের হার ৬.৫৮ শতাংশ
নয়াদিল্লি, ১০ ফেব্রুয়ারি, ২০২২
ভারতে এ পর্যন্ত ১,৭১,২৮,১৯,৯৪৭টি টিকার ডোজ দেওয়া হয়েছে। গতকাল টিকা দেওয়া হয়েছে ৪৬,৪৪,৩৮২ জনকে।
স্বাস্থ্য কর্মীদের মধ্যে ১,০৩,৯৮,৬৭৯ জন টিকার প্রথম ডোজ, ৯৯,১৬,৫৬৬ জন টিকার দ্বিতীয় ডোজ এবং ৩৭,৭৪,৬০৫ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,০৩,৬৯২ জন প্রথম ডোজ, ১,৭৩,৪৭,৮৯৭ জন দ্বিতীয় ডোজ এবং ৫০,৬৮,৮৬০ জন সতর্কতামূলক ডোজ পেয়েছেন। ১৫-১৮ বছর বয়সীদের মধ্যে প্রথম ডোজ পেয়েছে ৫,০৮,৯৬,৪০০ জন এবং দ্বিতীয় ডোজ পেয়েছে ১,০৫,২৩,৪৮৩। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৪,৬৫,৬৩,৪১৫ জন এবং দ্বিতীয় ডোজ পেয়েছেন ৪২,১৩,৪৭,১৭৭ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,১৩,২৬,৯২৬ জন। আর দ্বিতীয় ডোজ পেয়েছেন ১৭,৫১,৮৯,২০১ জন। যাঁদের বয়স ৬০-এর ওপরে তাঁদের মধ্যে ১২,৫৬,৫২,২৭৮ জন প্রথম ডোজ, ১০,৯১,৩৮,৪৬৫ জন দ্বিতীয় ডোজ এবং ৭২,৭২,৩০৩ জন সতর্কতামূলক ডোজ পেয়েছেন। এ পর্যন্ত মোট ১,৬১,১৫,৭৬৮টি সতর্কতামূলক ডোজ দেওয়া হয়েছে।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ১ লক্ষ ৬৭ হাজার ৮৮২ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ১১ লক্ষ ৮০ হাজার ৭৫১ জন সুস্থ হয়ে উঠেছেন। জাতীয় আরোগ্য লাভের হার ৯৬.৯৫ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ৬৭ হাজার ৮৪ জন। বর্তমানে ৭ লক্ষ ৯০ হাজার ৭৮৯ জন চিকিৎসাধীন। দেশে মোট সংক্রমিতের মাত্র ১.৮৬ শতাংশ চিকিৎসাধীন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ১৫ লক্ষ ১১ হাজার ৩২১টি নমুনা পরীক্ষা করা হয়েছে। এ পর্যন্ত দেশে ৭৪ কোটি ৬১ লক্ষ ৯৬ হাজার ৭১টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ৬.৫৮ শতাংশ এবং দৈনিক সংক্রমণের হার ৪.৪৪ শতাংশ।
CG/CB/SB
(
প্রধানমন্ত্রীরদপ্তর
ভারতে কোরিয়ার দূতাবাস আরআরআর সিনেমার নাটু নাটু নৃত্যাংশ ভাগ করে নিয়েছে
প্রধানমন্ত্রী একে প্রাণবন্ত এবং প্রশংসনীয় দলগত প্রচেষ্টার আখ্যা দিয়েছেন
নয়াদিল্লি, ২৬ ফেব্রুয়ারি, ২০২৩
ভারতে কোরিয়ার দূতাবাস আরআরআর সিনেমার নাটু নাটু নৃত্যাংশ ভাগ করে নিয়েছে। প্রধানমন্ত্রী শ্রী নরেন্দ্র মোদী একে প্রাণবন্ত এবং প্রশংসনীয় দলগত প্রচেষ্টা বলে আখ্যা দিয়েছেন।
ভারতে কোরিয়ার দূতাবাসের এক ট্যুইটের উত্তরে প্রধানমন্ত্রী ট্যুইট করে জানিয়েছেন;
“প্রাণবন্ত এবং প্রশংসনীয় দলগত প্রচেষ্টা।”
PG/AB/NS
(
প্রধানমন্ত্রীরদপ্তর
ঋষিকেশের এইমস-এ মিলেট কাফে উদ্বোধনের প্রশংসা করেছেন প্রধানমন্ত্রী
নয়াদিল্লি, ৯ মে, ২০২৩
প্রধানমন্ত্রী শ্রী নরেন্দ্র মোদী ঋষিকেশের এইমস-এ মিলেট কাফে উদ্বোধনের প্রশংসা করেছেন।
কেন্দ্রীয় মন্ত্রী ডঃ ভারতী প্রবীন পাওয়ারের এক ট্যুইটের প্রত্যুত্তরে প্রধানমন্ত্রী ট্যুইট করে বলেন;
“স্বাস্থ্য এবং কল্যাণের সঙ্গে জড়িত একটি জায়গায় শ্রীঅন্ন-কে জনপ্রিয় করার এ উত্তম উপায়।”
PG/AB/NS
(
জাহাজচলাচলমন্ত্রক
নেতাজী সুভাষ ডক থেকে বাংলাদেশের উদ্দেশে প্রথম কয়লা বোঝাই বার্জ যাত্রা শুরু করেছে
কলকাতা, ২ জুলাই, ২০২১
কলকাতার শ্যামাপ্রসাদ মুখোপাধ্যায় বন্দরের নেতাজী সুভাষ ডক থেকে আজ বাংলাদেশের উদ্দেশে প্রথম কয়লা পরিবহণ শুরু হয়েছে। বাংলাদেশের খুলনার রামপাল তাপবিদ্যুৎ কেন্দ্রের জন্য ধানবাদ থেকে এই কয়লা এসেছে। ভারতের এনটিপিসি এবং বাংলাদেশের বিদ্যুৎ উন্নয়ন পর্ষদের যৌথ অংশীদারিত্বে বাংলাদেশ ইন্ডিয়া ফ্রেন্ডশিপ পাওয়ার কোম্পানী লিমিটেড এই বিদ্যুৎ কেন্দ্রটি তৈরি করেছে।
আজ ৪ হাজার টন কয়লা নিয়ে প্রথম মালবাহী বার্জটি খুলনা বন্দরের উদ্দেশে তার যাত্রা শুরু করেছে। গোদাবরী কমোডিটিজ এবং জেডএস লজিস্টিকস এই কয়লা রপ্তানীর দায়িত্ব পেয়েছে। প্রতি মাসে শ্যামাপ্রসাদ বন্দর থেকে বাংলাদেশে প্রায় ২০ হাজার টন কয়লা পাঠানো হবে।
বন্দরের চেয়ারম্যান শ্রী বিনীত কুমার জানিয়েছেন, বাংলাদেশে কয়লা এবং অন্যান্য সামগ্রী জলপথে পাঠানোর জন্য কলকাতার শ্যামাপ্রসাদ বন্দর একটি গুরুত্বপূর্ণ কেন্দ্র। বাংলাদেশে চাল, স্পঞ্জ আয়রন, ফ্ল্যাই অ্যাশ এবং কয়লা এই বন্দর থেকে রপ্তানী করা হয়, প্রতি বছর যার মোট পরিমাণ প্রায় সাত লক্ষ টন।
CG/CB/NS
১. কলকাতার শ্যামাপ্রসাদ মুখোপাধ্যায় বন্দরের চেয়ারম্যান শ্রী বিনীত কুমার নেতাজী সুভাষ ডক থেকে বাংলাদেশে প্রথম কয়লা পরিবহণের সূচনা করছেন। ২ জুলাই, ২০২১
২. কলকাতার শ্যামাপ্রসাদ মুখোপাধ্যায় বন্দরের চেয়ারম্যান শ্রী বিনীত কুমার নেতাজী সুভাষ ডক থেকে বাংলাদেশে উদ্দেশে প্রায় ৪ হাজার টন কয়লা নিয়ে প্রথম বার্জটির যাত্রার সূচনা করছেন। ২ জুলাই, ২০২১
৩. বাংলাদেশের খুলনার রামপাল বিদ্যুৎ কেন্দ্রের জন্য কয়লা বোঝাই করা হচ্ছে।
(Visitor Counter : 17
অর্থমন্ত্রক
ভারত এবং মার্কিন যুক্তরাষ্ট্রের মধ্যে রিপোর্ট আদানপ্রদানের জন্য দ্বিপাক্ষিক চুক্তি স্বাক্ষর
নয়াদিল্লি, ১৫ মার্চ, ২০১৯
১৯৬১ সালের আয়কর আইনের ২৮৬ ধারার ৪ নং উপ-ধারা অনুযায়ী, কোন আন্তর্জাতিক গোষ্ঠীর শাখা, মূল সংগঠন ব্যতীত, যদি ভারতে সক্রিয় থাকে, সেক্ষেত্রে সেই গোষ্ঠীকে উভয় দেশের নিরিখে রিপোর্ট পেশ করতে হবে।
২০১৮ সালের ১৮ই ডিসেম্বর থেকে জিএসআর ১২১৭  বিজ্ঞপ্তি অনুসারে, আয়কর আইন, ১৯৬২ সংশোধিত হয়েছে। উভয় দেশের নিরিখে এই রিপোর্ট পেশের সময়সীমা থাকবে এক বছর। অর্থাৎ, দ্বাদশ মাসের শেষে আবার নতুন রিপোর্টের সময়কাল শুরু হবে।
কেন্দ্রীয় প্রত্যক্ষ কর পর্ষদের  ২০১৮ সালের ২৬শে ডিসেম্বরের ৯/২০১৮ নির্দেশ অনুসারে স্থানীয় ক্ষেত্রে এককালীন ব্যবস্থা হিসেবে ১১৯ নং ধারা প্রয়োগ করে এই রিপোর্ট পেশের সময়সীমা ২০১৮-র ২৮শে ফেব্রুয়ারি থেকে বাড়িয়ে ২০১৯-এর ৩১শে মার্চ পর্যন্ত করা হয়েছে।
ভারত এবং মার্কিন যুক্তরাষ্ট্রের মধ্যে কোন চুক্তি না থাকায় স্থানীয়ভাবে উভয় দেশের নিরিখে রিপোর্ট জমা দেওয়া সম্ভব। অবশ্য, উভয় দেশের মধ্যে আন্তঃসরকারি সমঝোতা অনুযায়ী, একটি দ্বিপাক্ষিক কর্তৃপক্ষ গঠিত হতে চলেছে। এ বিষয়ে আগামী ৩১শে মার্চ একটি চুক্তি স্বাক্ষরিত হবে। এর ফলে, নির্দিষ্ট ভৌগোলিক এলাকার মধ্যে উভয় দেশই এই রিপোর্ট আদানপ্রদান করতে পারবে। এই চুক্তি বিগত ২০১৬ সালের পয়লা জানুয়ারি থেকে কার্যকর হবে।
CG/CB/DM
(Visitor Counter : 105
স্বাস্থ্যওপরিবারকল্যাণমন্ত্রক
ভারতে ১৩.৫৪ কোটির বেশি টিকা প্রদান করা হয়েছে
নতুন দিল্লি, ২৩ এপ্রিল, ২০২১
বিশ্বের বৃহত্তম টিকাদান কর্মসূচির অঙ্গ হিসেবে ভারতে ১৩.৫৪ কোটির বেশি কোভিড-১৯ টিকার ডোজ প্রদান করা হয়েছে।
আজ সকাল ৭টা পর্যন্ত ১৯ লক্ষ ৩৮ হাজার ১৮৪টি টিকাদান পর্বের মাধ্যমে মোট ১৩ কোটি ৫৪ লক্ষ ৭৮ হাজার ৪২০টি টিকার ডোজ দেওয়া হয়েছে। এর মধ্যে ৯২ লক্ষ ৪২ হাজার ৩৬৪ জন স্বাস্থ্য কর্মীকে টিকার প্রথম ডোজ এবং ৫৯ লক্ষ ৪ হাজার ৭৩৯ জন স্বাস্থ্য কর্মীকে দ্বিতীয় ডোজ দেওয়া হয়েছে। পাশাপাশি ১ কোটি ১৭ লক্ষ ৩১ হাজার ৯৫৯ জন প্রথম সারির কর্মীকে প্রথম ডোজ, ৬০ লক্ষ ৭৭ হাজার ২০৭ জন প্রথম সারির কর্মীকে দ্বিতীয় ডোজ দেওয়া হয়েছে। ৬০ বছরের বেশি বয়সী ৪ কোটি ৮৫ লক্ষ ৩৪ হাজার ৮১০ জন সুবিধাভোগীকে প্রথম ডোজ, ৬৫ লক্ষ ২১ হাজার ৬৬২ জন সুবিধাভোগীকে দ্বিতীয় ডোজ দেওয়া হয়েছে। এমনকি ৪৫ থেকে ৬০ বছর বয়সী ৪ কোটি ৫৫ লক্ষ ৬৪ হাজার ৩৩০ জন সুবিধাভোগীকে প্রথম ডোজ ও ১৯ লক্ষ ১ হাজার ২৯৬ জন সুবিধাভোগীকে দ্বিতীয় ডোজ প্রদান করা হয়েছে। ৮টি রাজ্যে টিকা দানের হার ৫৯.০৮ শতাংশ।
৮টি রাজ্যে টিকাদান হারের রেখা চিত্র ক্রমশই বেড়েছে।
গত ২৪ ঘণ্টায় ৩১ লক্ষ মানুষকে টিকার ডোজ দেওয়া হয়েছে।
টিকাদান কর্মসূচির ৯৭ তম দিনে ৩১ লক্ষ ৪৭ হাজার ৭৮২ জনকে টিকা দেওয়া হয়েছে। ২৮ হাজার ৬৮৩টি টিকাদান পর্বের মাধ্যমে ১৯ লক্ষ ২৫ হাজার ৮৭৩ জন সুবিধাভোগীকে প্রথম ডোজ এবং ১২ লক্ষ ২১ হাজার ৯০৯ জন সুবিধাভোগীকে দ্বিতীয় ডোজ দেওয়া হয়েছে।
গত ২৪ ঘণ্টায় নতুন করে করোনা আক্রান্ত হয়েছেন ৩ লক্ষ ৩২ হাজার ৭৩০ জন।
মহারাষ্ট্র, উত্তরপ্রদেশ, দিল্লি, কর্ণাটক, কেরালা, ছত্তিশগড়, মধ্যপ্রদেশ, তামিলনাড়ু, গুজরাট এবং রাজস্থান – এই ১০টি রাজ্যে নতুন করে আক্রান্তের হার ৭৫.০১ শতাংশ।
মহারাষ্ট্রে একদিনে ৬৭ হাজার ১৩ জন নতুন করে আক্রান্ত হয়েছেন। উত্তরপ্রদেশে ৩৪ হাজার ২৫৪ এবং কেরালায় ২৬ হাজার ৯৯৫ জন একদিনে করোনা আক্রান্ত হয়েছেন।
১২টি রাজ্যে দৈনিক সংক্রমণ হারের রেখাচিত্র ক্রমশই ঊর্ধ্বমুখী।
ভারতে মোট সক্রিয় রোগীর সংখ্যা ২৪ লক্ষ ২৮ হাজার ৬১৬-য় পৌঁছেছে। এখন দেশে সক্রিয় রোগীর হার ১৪.৯৩ শতাংশ।
মহারাষ্ট্র, ছত্তিশগড়, উত্তরপ্রদেশ, কর্ণাটক এবং কেরালা – এই ৫টি রাজ্যে সক্রিয় রোগীর হার ভারতের মোট সক্রিয় রোগীর হারের ৫৯.১২ শতংশ।
ভারতে এপর্যন্ত করোনা থেকে আরোগ্য লাভ করেছেন ১ কোটি ৩৬ লক্ষ ৪৮ হাজার ১৫৯ জন। দেশে সুস্থতার হার ৮৩.৯২ শতাংশ।
গত ২৪ ঘণ্টায় আরোগ্য লাভ করেছেন ১ লক্ষ ৯৩ হাজার ২৭৯ জন।
দেশে করোনায় মৃত্যুর হার ১.১৫ শতাংশ।
গত ২৪ ঘণ্টায় ২ হাজার ২৬৩ জনের মৃত্যু হয়েছে।
মহারাষ্ট্রে ১ দিনে ৫৬৮ এবং দিল্লিতে ৩০৬ জনের মৃত্যু হয়েছে।
দমন ও দিউ, দাদরা ও নগরহাভেলি, ত্রিপুরা, মেঘালয়, মিজোরাম, লাক্ষাদ্বীপ, নাগাল্যান্ড এবং অরুণচল প্রদেশ এই ৭টি রাজ্যে গত ২৪ ঘণ্টায় করোনা আক্রান্ত হয়ে কোনো ব্যাক্তির মৃত্যু হয়নি।
CG/SS/SKD/
(Visitor Counter : 756
প্রতিরক্ষামন্ত্রক
মুম্বাইয়ে আটকে পড়া ভিনরাজ্যের শ্রমিকদের জন্য ভারতীয় নৌবাহিনী রেশন সরবরাহ করেছে
নতুন দিল্লি, ৯ এপ্রিল ২০২০
কোভিড-১৯ জন্য লকডাউন চলাকালীন মুম্বাইয়ে আটকে পড়া ভিনরাজ্যের শ্রমিকদের মধ্যে বিতরণের জন্য, ভারতীয় নৌবাহিনী মহারাষ্ট্র সরকারকে প্রাথমিক খাদ্য সামগ্রী সমেত রেশন প্যাকেট সরবরাহ করেছে। ৪ এবং ৮ এপ্রিল এগুলি রাজ্য সরকারের কাছে পৌঁছে দেওয়া হয়।
গত ৩ এপ্রিল ২০২০, মুম্বাই শহরের জেলাশাসকের কার্যালয়, লকডাউনে আটকে পড়া বিপুল সংখ্যক ভিনরাজ্যের শ্রমিককে ত্রাণ সরবরাহের জন্য নৌবাহিনীর কাছে সাহায্যের অনুরোধ জানিয়েছিল। এই অনুরোধের ভিত্তিতে, ওয়েস্টার্ন ন্যাভাল কমান্ড ততক্ষনাৎ ৪ এপ্রিল ২০২০ তারিখে প্রায় ২৫০ টি রেশন প্যাকেটের ব্যবস্থা করে। পর্যাপ্ত পরিমাণে খাদ্য সামগ্রী ভর্তি প্যাকেটগুলি মুসাফিরখানার কাছাকাছি অঞ্চলে এবং এশিয়াটিক লাইব্রেরির নিকটস্থ কালেক্টর অফিসে পাঠানো হয়। কাফে প্যারেড এবং কালবা দেবীতে এগুলি বিতরণের ব্যবস্থা করা হয়।
গত ৮ এপ্রিল ২০২০, স্থানীয় কর্তৃপক্ষের কাছে অতিরিক্ত ৫০০ রেশন প্যাকেট পৌঁছে দেওয়া হয় এবং কামাতিপুরা এলাকার আটকে পড়া শ্রমিকদের মধ্যে তা বিতরণ করা হয়।
(CG/TG
প্রধানমন্ত্রীরদপ্তর
প্রধানমন্ত্রী সেনা দিবসে ভারতীয় সেনাকর্মীদের শুভেচ্ছা জানিয়েছেন
নয়াদিল্লি, ১৫ জানুয়ারি, ২০২২
প্রধানমন্ত্রী শ্রী নরেন্দ্র মোদী সেনা দিবস উপলক্ষে ভারতীয় সেনাকর্মীদের শুভেচ্ছা জানিয়েছেন।
একগুচ্ছ ট্যুইটে প্রধানমন্ত্রী বলেছেন, “সেনা দিবস উপলক্ষে বিশেষ করে আমাদের দুঃসাহসী সেনাকর্মী, শ্রদ্ধেয় প্রাক্তন সেনানী ও তাঁদের পরিবারের প্রতি শুভকামনা জানাই। ভারতীয় সেনাবাহিনী তার সাহসিকতা ও পেশাদারিত্বের জন্য সুবিদিত। জাতীয় সুরক্ষার ক্ষেত্রে ভারতীয় সেনাবাহিনীর অমূল্য অবদান শব্দে প্রকাশ করা অসম্ভব।
ভারতীয় সেনাকর্মীরা চরম প্রতিকূল পরিবেশে দেশের সেবা করছেন এবং প্রাকৃতিক দুর্যোগ সহ মানবিক সঙ্কটের সময় সর্বদাই নাগরিকদের সাহায্যে অগ্রভাগে থাকেন। বিদেশে শান্তিরক্ষা অভিযানগুলিতে সেনাবাহিনীর গুরুত্বপূর্ণ ভূমিকার জন্য ভারত গর্বিত।”
CG/BD/DM/
(
তথ্যওসম্প্রচারমন্ত্রক
ডিডি চন্দনার দশ লক্ষেরও বেশি ইউটিউব গ্রাহক রয়েছন,দক্ষিণ ভারতে ডিজিটাল প্রসার ভারতী গতি লাভ করেছে
নতুন দিল্লি,১৩ অক্টোবর, ২০২১
মানসম্মত অনুষ্ঠান এবং ডিজিটাল পদ্ধতির ওপর ভর করে মাত্র কয়েক বছরে দক্ষিণ ভারতে প্রসার ভারতী ডিজিটাল প্ল্যাটফর্ম গুলি বিস্তারলাভ করেছে।
ডিডি চন্দনা  ইউটিউবে ১০ লক্ষ গ্রাহক সংখ্যার মাইলফলক অর্জনকরে প্রথম স্থান দখল করেছে। ডিডি সপ্তগিরি  এবং ডিডি ইয়াদগিরি  দ্রুত ৫ লক্ষ গ্রাহক সংখ্যার দিকে এগিয়ে যাচ্ছে। তামিল এবং মালায়ালাম সংবাদ বিভাগের প্রতিটিতে ১ লক্ষেরও বেশি ইউটিউব গ্রাহক সংখ্যা রয়েছে। দূরদর্শনের অন্যান্য কেন্দ্র গুলি একে অপরের সঙ্গে এবং স্থানীয় ভাষার গণমাধ্যমের সঙ্গে সুস্থ প্রতিযোগিতা চালিয়ে যাচ্ছে।
এই ইউটিউব চ্যানেলে সর্বাধিক দেখা ভিডিওগুলি হাস্য কৌতুক এবং টেলিফিল্ম থেকে শুরু করে সেলিব্রিটিদের সাক্ষাৎকার ও শিক্ষামূলক বিষয়বস্তু পর্যন্ত রয়েছে।দূরদর্শনের জাতীয় চ্যানেলগুলির মধ্যে, আন্তর্জাতিক ইংরেজি সংবাদ চ্যানেল ‘ডিডি ইন্ডিয়া’ সম্প্রতি ইউটিউবে ১ লক্ষ গ্রাহকের সংখ্যা অতিক্রম করেছে।
CG/SS
(Visitor Counter : 134
যোগাযোগওতথ্যপ্রযুক্তিমন্ত্রক
কেন্দ্রীয় যোগাযোগ মন্ত্রী শ্রী রবিশঙ্কর প্রসাদ ও প্রতিমন্ত্রী শ্রী সঞ্জয় ধোতরে পণ্ডিত দীনদয়াল উপাধ্যায় টেলিকম দক্ষতা পুরস্কার প্রদান করলেন
নতুন দিল্লী, ১৯ ডিসেম্বর, ২০২০
কেন্দ্রীয় যোগাযোগ, ইলেকট্রনিক্স ও তথ্যপ্রযুক্তি মন্ত্রী শ্রী রবিশঙ্কর প্রসাদ এবং ওই মন্ত্রকের প্রতিমন্ত্রী শ্রী সঞ্জয় শ্যামরাও ধোত্রের উপস্থিতিতে গতকাল দিল্লীর সিজিও কমপ্লেক্সে পন্ডিত দীনদয়াল উপাধ্যায় টেলি যোগাযোগ দক্ষতা পুরস্কার প্রদান করা হয়। এর মধ্যে নগদ পুরস্কার হিসেবে রয়েছে যথাক্রমে ৫০ হাজার ও ৩০ হাজার টাকা।
পণ্ডিত দীনদয়াল উপাধ্যায় টেলিযোগাযোগ দক্ষতা পুরস্কার ২০১৭ সালে সূচনা করা হয়। মূলত টেলিকম গত দক্ষতা, পরিষেবা প্রয়োগ সংক্রান্ত বিষয়ে বিশেষ অবদানের জন্য এই পুরস্কার দেওয়া হয়। পণ্ডিত দীনদয়াল উপাধ্যায়ের জন্মশতবর্ষে এই পুরস্কার প্রদান শুরু হয়। এবার যাঁরা এই পুরস্কারে ভূষিত হয়েছেন তাঁদের নাম গত ৮ সেপ্টেম্বর ঘোষণা করা হয়েছিল।
ব্যাঙ্গালোরের শ্রী শ্রীনিবাস কারনাম প্রথম পুরস্কারে ভূষিত হয়েছেন। গভীর সমুদ্রে যোগাযোগ ব্যবস্থা বিশেষত উপকূলবর্তী অঞ্চলে মৎস্যজীবীদের মধ্যে যোগাযোগ ব্যবস্থা সহজতর করা এবং আবহাওয়ার সর্তকতা জারি প্রভৃতি বিষয়ে সি-মোবাইল ব্র্যান্ডের অধীনে একটি প্রযুক্তির উদ্ভাবনের জন্য তাঁকে এই পুরস্কার দেওয়া হয়।
অন্যদিকে, নতুন দিল্লীর অধ্যাপক সুব্রত কর ভূষিত হন দ্বিতীয় পুরস্কারে। তিনি ট্রেন ও বন্যপ্রাণীর সংঘর্ষ এড়াতে সেন্সর নেটওয়ার্ক তৈরি করে প্রশংসিত হয়েছে। ইতিমধ্যেই তাঁর উদ্ভাবিত এই প্রযুক্তি উত্তরাখণ্ডের রাজাজি জাতীয় উদ্যানে প্রয়োগ করা হয়েছে।
দুই পুরস্কার বিজয়ীকে কেন্দ্রীয় মন্ত্রী দ্বয় তাঁদের অবদানের জন্য বাহবা জানিয়েছেন।
আদিবাসীবিষয়কমন্ত্রক
আদিবাসি অধ্যুষিত এলাকার যুবতীদের ডিজিটাল দক্ষতা প্রশিক্ষণ প্রদান
নয়াদিল্লি, ১৬ অক্টোবর, ২০১৯
দেশের আদিবাসি অধ্যুষিত এলাকায় যুবতীদের ডিজিটাল দক্ষতা প্রশিক্ষণ প্রদানের উদ্দেশে আদিবাসি উন্নয়ন মন্ত্রক, নীতি আয়োগ এবং ফেসবুকের সাহায্যে দ্বিতীয় পর্যায়ের ‘গোয়িং অনলাইন অ্যাজ লিডার’  অর্থাৎ অনলাইন স্তরে নেতৃত্ব প্রদান কর্মসূচির সূচনা করেছে। এর ফলে আদিবাসি অধ্যুষিত এলাকার মহিলারা গ্রামীণ স্তরে ডিজিটালি দক্ষ হয়ে উঠবে এবং তাদের সম্প্রদায়কে নেতৃত্ব দিতে পারবে। কেন্দ্রীয় আদিবাসি উন্নয়ন মন্ত্রী শ্রী অর্জুন মুন্ডা নতুন দিল্লীতে বুধবার এই কর্মসূচির সূচনা করেন। এই কর্মসূচির মাধ্যমে আদিবাসি এলাকার যুবতীরা ব্যবসা, ফ্যাশন, শিল্পকলা ক্ষেত্রে ডিজিটালি দক্ষ হয়ে উঠবে। এ বছর মার্চ মাসে প্রথম কর্মসূচিতে যাঁরা প্রশিক্ষণ নিয়েছেন তারাও এখানে প্রশিক্ষক হিসেবে কাজ করবেন। এই পর্যায়ে দেশের আদিবাসি প্রধান জেলাগুলি থেকে ৫ হাজার যুবতীকে প্রশিক্ষণ দেওয়া হবে। অনুষ্ঠানে কেন্দ্রীয় মন্ত্রী বলে, এই কর্মসূচির মাধ্যমে আদিবাসি মহিলাদের সামাজিক ও অর্থনৈতিকভাবে স্বাবলম্বী করে তোলা সম্ভব হবে। একইসঙ্গে তাঁরা ডিজিটাল ক্ষেত্রে প্রযুক্তিগত প্রশিক্ষণও নিতে পারবেন। ইতিমধ্যেই পশ্চিমবঙ্গ, ঝাড়খন্ড, মহারাষ্ট্র থেকে ১২৫ জন যুবতী এই কর্মসূচিতে নাম নথিভূক্ত করেছেন। অনুষ্ঠানে উপস্হিত ছিলেন নীতি আয়োগের মহিলা উদ্যোগপতি ক্ষেত্রের ডাটা ম্যানেজমেন্ট অ্যান্ড অ্যানালিসিস বিভাগের প্রধান উপদেষ্টা শ্রী আন্না রায়, ভারতে ফেসবুকে লিডারশিপ টিমের সদস্য অজিত মোহন সহ অন্যান্য বহু বিশিষ্ট ব্যক্তি।
CG/SS/NS
(Visitor Counter : 47
স্বরাষ্ট্র মন্ত্রক
২০২২-এর প্রজাতন্ত্র দিবস উপলক্ষে পশ্চিমবঙ্গের কারা দপ্তরের দুই কর্মী সেবা পদক পেয়েছেন
কলকাতা, ২৫ জানুয়ারি, ২০২২
এবারের প্রজাতন্ত্র দিবস উপলক্ষে রাষ্ট্রপতি শ্রী রামনাথ কোবিন্দ পশ্চিমবঙ্গের কারা দপ্তরের দুই কর্মীকে তাঁদের কর্তব্যে নিষ্ঠা ও আন্তরিকতার জন্য সেবা পদক দেওয়ার প্রস্তাব অনুমোদন করেছেন। রাজ্য কারা দপ্তরের এই দুই কর্মী হলেন - বারুইপুর কেন্দ্রীয় সংশোধনাগারের চিফ হেড ওয়ার্ডার শ্রী তিনকড়ি লাল ঘোষ এবং বহরমপুর কেন্দ্রীয় সংশোধনাগারের ওয়ার্ডার শ্রী শান্তনু মালাকার। উল্লেখ করা যেতে পারে, এবছর সারা দেশে কারা বিভাগের মোট ৩৭ জন কর্মী রাষ্ট্রপতির সেবা পদক পুরস্কারে মনোনিত হয়েছেন।
CG/BD/AS/
(Visitor Counter : 42
স্বাস্থ্যওপরিবারকল্যাণমন্ত্রক
কোভিড – ১৯ এর মোকাবিলার জন্য গঠিত মন্ত্রিগোষ্ঠীর সপ্তদশ বৈঠক পৌরহিত্য করলে ড. হর্ষ বর্ধন
নতুন দিল্লি, ২৭শে জুন, ২০২০
কোভিড – ১৯ এর মোকাবিলার জন্য গঠিত মন্ত্রিগোষ্ঠীর সপ্তদশ বৈঠক আজ নতুন দিল্লির নির্মাণ ভবনে অনুষ্ঠিত হয়েছে। কেন্দ্রীয় স্বাস্থ্য ও পরিবার কল্যাণ মন্ত্রী ড. হর্ষ বর্ধনের পৌরহিত্যে এই বৈঠকে বিদেশমন্ত্রী ড. এস জয়শঙ্কর, অসামরিক বিমান চলাচল মন্ত্রী শ্রী হরদীপ সিং পুরী এবং স্বাস্থ্য ও পরিবার কল্যাণ দপ্তরের প্রতিমন্ত্রী শ্রী অশ্বিনীকুমার চৌবে উপস্থিত ছিলেন।
মন্ত্রিগোষ্ঠীকে দেশের কোভিড – ১৯ এ সংক্রমিতদের সুস্থ হয়ে ওঠার হার, কত দিনে সংক্রমণ দ্বিগুণ হচ্ছে সেই বিষয়ে তথ্য, লালারসের নমুনা পরীক্ষার হার, এবং বিভিন্ন রাজ্যে স্বাস্থ্য পরিকাঠামোর বিষয়ে বিস্তারিত জানানো হয়। বৈঠকে , মহারাষ্ট্র, তামিলনাডু, দিল্লি, তেলেঙ্গানা, গুজরাট, উত্তরপ্রদেশ, অন্ধ্রপ্রদেশ এবং পশ্চিমবঙ্গ – এই ৮টি রাজ্যের বিষয়ে জানানো হয়। দেশে সংক্রমিতদের মধ্যে ৮৫.৫ শতাংশ এবং এই ভাইরাসের কারণে মোট মৃত্যুর ৮৭ শতাংশ এই রাজ্যগুলিতেই হয়েছে। বিভিন্ন রাজ্যে ১৫টি কেন্দ্রীয় দল, এই মহামারির মোকাবিলায় স্থানীয় প্রশাসনকে সাহায্য করেছে। এই দলে জনস্বাস্থ্য বিশেষজ্ঞ, মহামারি বিশেষজ্ঞ এবং চিকিৎসকরা ছাড়াও একজন বর্ষীয়ান যুগ্মসচিব ছিলেন। বর্তমানে গুজরাট, মহারাষ্ট্র এবং তেলেঙ্গানায় আরেকটি কেন্দ্রীয় দল সফর করছে। মন্ত্রিগোষ্ঠীকে ‘ইতিহাস ‘এবং ‘আরোগ্য সেতু’ অ্যাপের বিষয়ে বিস্তারিত জানানো হয়। এই অ্যাপগুলির সাহায্যে সংক্রমিতদের সংস্পর্শে আসা, সম্ভাব্য হটস্পট অঞ্চল সম্পর্কে বিস্তারিত তথ্য রাজ্য সরকার ও কেন্দ্রশাসিত অঞ্চলের প্রশাসন জানতে পারে।
মন্ত্রিগোষ্ঠীকে জানানো হয়েছে, রাজ্য এবং কেন্দ্রশাসিত অঞ্চলগুলিকে কোভিডের নিয়ম কঠোরভাবে মেনে চলা, জটিল রোগে সংক্রমিত ব্যক্তি ও প্রবীণ নাগরিকদের সম্পর্কে তথ্য সহ এই মহামারির মোকাবিলায় বিভিন্ন ব্যবস্থা সম্পর্কে জানানো হয়েছে।
আইসিএমআর – এর মহানির্দেশিক ড. ভার্গব, লালারসের নমুনা পরীক্ষার বিষয়ে বিভিন্ন কৌশলের কথা জানান। তিনি সেরোলজিক্যাল সমীক্ষা, প্রতিদিন নমুনা পরীক্ষার ক্ষমতা বৃদ্ধি সহ নানা তথ্য তুলে ধরেন। গত ২৪ ঘন্টায় ২,২০,৪৭৯টি নমুনা পরীক্ষা হয়েছে। অর্থাৎ দেশে এপর্যন্ত ৭৯,৯৬,৭০৭ জনের নমুনা পরীক্ষা হয়েছে। দেশে এখন ৭৪১টি সরকারী এবং ২৮৫টি বেসরকারী পরীক্ষাগারে অর্থাৎ মোট ১০২৬টি পরীক্ষাগারে নমুনা পরীক্ষা করা হচ্ছে। মন্ত্রিগোষ্ঠীকে ২৭শে জুন পর্যন্ত চিকিৎসা পরিকাঠামোর বিষয়ে বিস্তারিত জানানো হয়। বর্তমানে দেশে ১০৩৯টি কোভিড নির্ধারিত হাসপাতাল রয়েছে౼ যেখানে ১,৭৬,২৭৫টি আইসোলেশন বেড, ২২,৯৪০টি আইসিইউ বেড এবং ৭৭,২৬৮টি বেডে অক্সিজেন দেওয়ার ব্যবস্থা করা হয়েছে। কোভিড নির্ধারিত ২,৩৯৮টি স্বাস্থ্য কেন্দ্রে ১,৩৯,৪৮৩টি আইসোলেশন বেড, ১১,৫৩৯টি আইসিইউ বেড এবং ৫১,৩২১টি বেডে অক্সিজেনের ব্যবস্থা করা হয়েছে। ৮,৯৫৮টি কোভিড কেয়ার সেন্টারে ৮,১০,৬২১টি শয্যার ব্যবস্থা করা হয়েছে। কেন্দ্র, ১,৮৫,১৮,০০০ এন৯৫ মাস্ক এবং ১,১৬,৭৪,০০০ ব্যক্তিগত সুরক্ষা সরঞ্জাম, বিভিন্ন রাজ্য, কেন্দ্রশাসিত অঞ্চল এবং কেন্দ্রীয় প্রতিষ্ঠানে সরবরাহ করছে।
দশম মন্ত্রিগোষ্ঠীর চেয়ারম্যান শ্রী কে. শিবাজী জানান, কোভিড – ১৯ সংক্রান্ত বিভিন্ন জনঅভিযোগের নিষ্পত্তি ৬০ দিনের পরিবর্তে ৩ দিনে করা হচ্ছে। এর জন্য পয়লা এপ্রিল একটি ড্যাসবোর্ড তৈরি করা হয়েছিল। এই সময়ে কেন্দ্রীয় মন্ত্রকগুলিতে আসা ৭৭,৩০৭টি অভিযোগের মধ্যে ৯৩.৮৪ শতাংশ এবং রাজ্য সরকারগুলির বিভিন্ন মন্ত্রকের কাছে আসা ৫৩,১৩০টি অভিযোগের মধ্যে ৬৩.১১ শতাংশ অভিযোগের নিষ্পত্তি হয়েছে।
এই বৈঠকে অনলাইনের মাধ্যমে স্বাস্থ্য ও পরিবার কল্যাণ মন্ত্রকের আধিকারিকরা ছাড়াও অন্যান্য মন্ত্রকের পদস্থ আধিকারিকরা উপস্থিত ছিলেন।
(CG/CB/SFS
আদিবাসীবিষয়কমন্ত্রক
প্রধানমন্ত্রী শ্রী নরেন্দ্র মোদী ২০২২ সালের পরীক্ষা পে চর্চা অনুষ্ঠানে ছাত্রছাত্রী, তাদের মা-বাবা এবং শিক্ষক-শিক্ষিকাদের সঙ্গে মতবিনিময় করবেন
নয়াদিল্লী, ২৯ মার্চ, ২০২২
প্রধানমন্ত্রী শ্রী নরেন্দ্র মোদী পয়লা এপ্রিল বেলা ১১টার সময় ২০২২ সালের পরীক্ষা পে চর্চা অনুষ্ঠানে ছাত্রছাত্রী, তাদের মা-বাবা এবং শিক্ষক-শিক্ষিকাদের সঙ্গে মতবিনিময় করবেন। পরীক্ষা পে চর্চার পঞ্চম বর্ষের অনুষ্ঠানে ছাত্রছাত্রীদের বাছাই করার জন্য মাইগভ প্ল্যাটফর্মের মাধ্যমে গত বছরের ২৮শে ডিসেম্বর থেকে এ বছরের তেশরা ফেব্রুয়ারী পর্যন্ত একটি প্রতিযোগিতার আয়োজন করা হয়। এই প্রতিযোগিতায় নবম থেকে দ্বাদশ শ্রেণীর ছাত্রছাত্রীরা তাদের মা-বাবা এবং শিক্ষক-শিক্ষিকারা অংশ নেন। আদিবাসী বিষয়ক মন্ত্রক একলব্য মডেল আবাসিক বিদ্যালয়গুলির ছাত্রছাত্রীদের এই অনুষ্ঠানে অংশগ্রহণের জন্য উৎসাহিত করে। এই বিদ্যালয়গুলির হাজার হাজার ছাত্রছাত্রী এবং তাদের শিক্ষক-শিক্ষিকারা এই কর্মসূচিতে যোগ দেওয়ার জন্য প্রতিযোগিতায় অংশ নেয়।
কেন্দ্রীয় শিক্ষা মন্ত্রকের স্কুল শিক্ষা ও স্বাক্ষরতা দপ্তর অনুষ্ঠানটির উদ্যোক্তা। এই অনুষ্ঠানে প্রধানমন্ত্রী ছাত্রছাত্রীদের পরীক্ষা সংক্রান্ত বিভিন্ন প্রশ্নের উত্তর দেন। বহু প্রতিক্ষিত এই অনুষ্ঠান বিভিন্ন টিভি চ্যানেল ও ডিজিটাল মাধ্যমে সম্প্রচারিত হয়।
CG/CB/NS
(Visitor Counter : 79